CELEX: E2015P0024
Language: ro
Date: 2015-09-25 00:00:00
Title: Cerere pentru un aviz consultativ al Curții de Justiție a AELS, înaintată de Fürstliches Obergericht, Liechtenstein, la data de 25 septembrie 2015, în cauza Walter Waller/Liechtensteinische Invalidenversicherung (Cauza E-24/15)

8.12.2016   
            
            
               RO
            
            
               Jurnalul Oficial al Uniunii Europene
            
            
               C 457/12
            
         Cerere pentru un aviz consultativ al Curții de Justiție a AELS, înaintată de Fürstliches Obergericht, Liechtenstein, la data de 25 septembrie 2015, în cauza Walter Waller/Liechtensteinische Invalidenversicherung
   (Cauza E-24/15)
   (2016/C 457/10)
   Curtea de Apel a Principatului Liechtenstein (Fürstliches Obergericht Liechtenstein) a transmis Curții de Justiție a AELS o scrisoare purtând data de 25 septembrie 2015 și primită de registratura Curții la 1 octombrie 2015 prin care solicita emiterea unui aviz consultativ în cauza Walter Waller/Liechtensteinische Invalidenversicherung cu privire la întrebările de mai jos.
   
               1.
            
            
               Faptul că, în temeiul articolului 87 alineatul (2) a doua teză din Regulamentul (CE) nr. 987/2009, instituția debitoare se supune concluziilor instituției din locul de ședere sau de reședință înseamnă că instituția debitoare nu poate să conteste concluziile respective – și, prin urmare, informațiile conținute în raportul medical detaliat furnizat prin intermediul formularului E 213 – în cadrul procedurii?
            
         
               2.
            
            
               În cazul unui răspuns afirmativ la prima întrebare: se aplică acest efect obligatoriu și în cadrul procedurilor judiciare care, în temeiul normelor procedurale naționale, urmează procedurii deschise în fața unei instituții debitoare?